da en da nl ca da da da es da et da da da da da da da da da nb da da da da de en da de da de nb de da de nb de de da da da sv da da et en et en en en da da da da da da da da da da da da da da da da da de da da da da da da da da da da da da da nl da en da da es nl da
TV-2 & DANMARKS UNDERHOLDNINGSORKESTER PRÆSENTERER NYT SAMARBEJDE | Danmarks Underholdningsorkester
21.9.2022 10:00:00 CEST | Danmarks Underholdningsorkester
Efter en udsolgt arena-tour i forbindelse med TV-2s 40 års jubilæum, er ’Danmarks Lykkeligste Orkester’ nu klar til at besøge 13 koncertsale sammen med Danmarks Underholdningsorkester.
TV-2 kunne i 2020 markere intet mindre end 40 år på den danske musikscene og som ”Danmarks lykkeligste orkester” står de bag klassikere som, ‘Bag duggede ruder’, ’ Alt hvad hun ville var at danse’ og ‘De første kærester på månen’, der blot er et lille udpluk af de mange hits, som TV-2 har leveret siden bandets begyndelse i 1980.
"I 1999 spillede vi i TV-2 en række koncerter med det daværende Danmarks Radios Underholdningsorkester. Turneen blev kaldt "Manden der ønskede sig en havudsigt ". Vi er siden igen og igen blevet spurgt om ikke det snart var på tide at genoptage samarbejdet og genopdage mulighederne med vores sange i en større opsætning med symfonisk orkester - det vi i bandet kalder "hele svineriet". Endelig er chancen der: TV-2 sammen med Danmarks Underholdningsorkester, nu både med kendte og nye sange. Undertitlen kunne sagten være: "Manden der ønskede sig en havudsigt - og fik den", fortæller Steffen Brandt.
Også Andreas Vetö, direktør for Danmarks Underholdningsorkester, ser frem til samarbejdet:
”Vi glæder os til at tage publikum med på en rejse gennem 40 års musikalsk Danmarkshistorie. Vores orkester er i topform - og vi glæder os til at give TV-2’s musik symfonisk kant. Jeg ser frem til et fantastisk forår på landevejen med Danmarks lykkeligste band og Danmarks Underholdningsorkester”.
Fire årtier har passeret med nøjagtig de samme fire bandmedlemmer - Steffen Brandt (forsanger, keyboard, guitar), Hans Erik Lerchenfeld (guitar), Sven Gaul (trommer) og Georg Olesen (bas). Og sammen kan TV-2 skrive flere end 200 sangudgivelser, 19 studiealbums og mere end 1200 koncerter på CV’et. Bandets samtidskritiske udgivelser har opnået flerdobbelte platinplader samt DMA-statuetter for b.la. ’Årets Danske Pop Udgivelse’, ’Årets Danske Sangskriver’ og ’Årets Danske Hit’.
Danmarks Underholdningsorkester er garant for kontinuerligt at rykke grænserne for, hvad et symfonisk orkester kan. Nysgerrighed, fleksibilitet og kunstnerisk dygtighed er nøgleord som de gennem mere end 70 år har fornyet og forfinet. Nu forener TV-2 og Danmarks Underholdningsorkester kræfterne og går sammen om at give danskerne en sjælden mulighed for at opleve de tidløse klassikere.
Det officielle billetsalg begynder d. 22. september kl. 10.
UNITED STAGE & DANMARKS UNDERHOLDNINGSORKESTER
For interviews, presseforespørgsler eller anmelderbilletter kontakt venligst:
Simon Fernando // sf@underholdningsorkester.dk // 31 58 77 23
Sofie Juul Lind // sofie@unitedstage.dk // 28 69 02 42
22.02.2023 – Vejle Musikteater
23.02.2023 – MCH Herning Kongrescenter
24.02.2023 – Værket, Randers
25.02.2023 – Arena Aabenraa
03.03.2023 – Arena Næstved
04.03.2023 – Kulturcenter Skive
05.03.2023 – Musikkens Hus, Aalborg
09.03.2023 – Royal Stage, Hillerød
10.03.2023 – DR Koncertsalen, København
14.03.2023 – Musikhuset Esbjerg
17.03.2023 – Roskilde Kongrescenter
18.03.2023 – ODEON, Odense
19.03.2023 – Musikhuset Aarhus
Danmarks UnderholdningsorkesterduoSteffen Brandttv-2United Stage
Se mere om alle Danmarks Underholdningsorkesters koncerter
Se mere om koncertturnéen med TV-2 og Danmarks Underholdningsorkester
Information om Danmarks Underholdningsorkester
Gammel Kongevej 11, 4.
Musikalske oplevelser, vi er fælles om
Danmarks Underholdningsorkester præsenterer shows og koncerter i hele landet - på tværs af både genrer og generationer. Vidste du, at Danmarks Underholdningsorkester...
er ejet af musikerne
kommer rundt i hele landet
prioriterer formidling til børn og unge højt
er på udkig efter nye spændende partnerskaber
har høstet international anerkendelse og vundet internationale priser
Se mere på www.underholdningsorkester.dk
Følg pressemeddelelser fra Danmarks Underholdningsorkester
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Danmarks Underholdningsorkester
Allehelgenskoncert med forfatter Søren Ulrik Thomsen4.10.2022 07:30:00 CEST | Pressemeddelelse
Meget af den smukkeste kunst er skabt med livets afslutning som tema. Danmarks Underholdningsorkester inviterer til allehelgenskoncert søndag 30. oktober i Konservatoriets Koncertsal på Frederiksberg.
Hvor godt kender du Danmarks Underholdningsorkester?3.9.2022 11:35:24 CEST | Nyhed
🗞 I dag udkommer vores helt nye avis ‘Optakt til efteråret 2022’. Her dykker vi ned i den stolte tradition og historie, der har formet orkestret. Ambitionen er at give et klart billede af hvor orkestret kommer fra, hvad vi er aktuelle med lige nu, og hvor vi er på vej hen 🎶
Danmarks Underholdningsorkester vækker international interesse1.9.2022 11:37:20 CEST | Pressemeddelelse
Vi har netop udgivet Johannes Brahms' samlede symfonier - dirigeret af vores chefdirigent Adam Fischer. Albummet har fået en historisk flot modtagelse og er med til at markere Danmarks Underholdningsorkester (internationalt kendt som Danish Chamber Orchestra) på det klassiske verdenskort.
Ny udgivelse: Brahms’ samlede symfonier12.8.2022 11:18:44 CEST | Nyhed
Efter den succesfulde boksudgivelse med alle Beethovens symfonier fortsætter Naxos og Danmarks Underholdningsorkester nu samarbejdet med endnu en boks-samling – denne gang med Johannes Brahms’ fire symfonier. Udgivelsen markerer samtidig 25-året for chefdirigent Adam Fischers samarbejde med Danmarks Underholdningsorkester.
Ny revykoncert med satiregruppen PLATT-FORM12.8.2022 07:50:00 CEST | Pressemeddelelse
I Danmark har vi virkelig god humor…. især hvis man spørger danskerne selv. Faktisk så god, at vi har opfundet en hel genre til det, nemlig revyen!
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022